"ekugcineni, ibuphi ubufakazi oyocelwa ukuba ubethule? uhlala ezweni lo kungcola kodwa uyakwazi ukuba ngcwele, futhi ungabe usangcola noma ungabi msulwa, uphila endaweni kasathane kodwa uyahlukana nethonya likasathane, futhi uphile ezandleni zikasomandla. lokhu ubufakazi, nobuqinisayo ngokunqoba empini nosathane. uyakwazi ukufulathela usathane, lokhu okuphilayo akuvezi usathane, kodwa yilokho unkulunkulu ayedinga ukuba umuntu abe nakho ngesikhathi edala umuntu: ubuntu obujwayelekile, ukucabanga okujwayelekile, ukuqonda okujwayelekile, ukuzimisela okujwayelekile, kanye nokuthembeka kunkulunkulu. bunjalo ubufakazi obuthulwa odaliweyo kankulunkulu. uthi, “siphila ezweni lo kungcola, kodwa ngenxa yokuvikelwa ngunkulunkulu, ngenxa yobuholi bakhe, futhi ngenxa yokuthi yena usinqobile, sikwazile ukulahla ithonya likasathane. ukuthi siyakwazi ukulalela namhlanje nakho kuwumthelela wokunqotshwa ngunkulunkulu, futhi akuve kungenxa yokuthi silungile, noma ngoba sasithanda unkulunkulu ngokwemvelo. yingoba unkulunkulu wasikhetha, wasimisela phambilini, ukuthi sinqotshiwe namhlanje, siyakwazi ukufakazela yena, futhi sikwazi ngisho ukumkhonza yena; ngakho--ke yingoba usikhethile, futhi wasivikela, yingakho sisindisiwe futhi sakhululwa endaweni ephethwe ngusathane, futhi sikwazi ukushiya ngemuva ukungcola futhi senziwe msulwa ezweni likadrago omkhulu obomvu.” ngaphezu kwalokho, lokho okuphilayo okubonakalayo kuzokhombisa ukuthi unobuntu obujwayelekile, kunomqondo lokho okushoyo, futhi ufana nomuntu ojwayelekile. … uma abantu bekubuka bese bethi, “nakuba unkulunkulu wathi uyinzalo kamowabi, lokho okuphilayo kufakazela ukuthi ulishiye ngemuva ithonya likasathane; nakuba lezo zinto zisekhona ngaphakathi kuwe, uyakwazi ukuzifulathela,” lokho kukhombisa ukuthi usunqotshiwe ngokuphelele. nina eninqotshiwe futhi nasindiswa nizothi, “kuyiqiniso ukuthi siyinzalo kamowabi, kodwa sisindisiwe ngunkulunkulu, futhi nakuba inzalo kamowabi yayikade ilahliwe futhi iqalekisiwe, futhi idingisiwe phakathi kwabezizwe ngabantu bakwa--israyeli, namhlanje unkulunkulu usisindisile. kuyiqiniso ukuthi singabantu abakhohlakele kunabo bonke—lokhu kwamiswa ngunkulunkulu, kuyiqiniso, futhi kungephikiswe yibo bonke. kodwa namhlanje siphunyukile kulelo thonya. siyamzonda ukhokho wethu, sizimisele ukumfulathela ukhokho wethu, ukumshiya ngokuphelele kanye nokulalela ngokuphelele amalungiselelo kankulunkulu, senze ngokuhambisana nentando kankulunkulu futhi sifeza izidingo zakhe kithi, siphinde sikwazi ukwenelisa intando kankulunkulu. umowabi wakhaphela unkulunkulu, akazange enze ngokwentando kankulunkulu, futhi wayezondwa ngunkulunkulu. kodwa kufanele sikhombise ukunakekela inhliziyo kankunkulu, futhi namhlanje, njengoba sesiqonda intando kankulunkulu, asikwazi ukukhaphela unkulunkulu, futhi kufanele silahle ukhokho wethu omdala!”